作者：衣白山人
词牌/韵律：沁园春

paragraphs: 一粒金丹，大如黍米，定中降胎。
运阴阳根本，东龙西虎，结凝金水，择地深栽。
九载无亏，三田功满，卦气周圆炉鼎开。
偷元化，用自然宗祖，全在灵台。
真才。
休恋尘埃。
况颖悟明堂婴未孩。
幸淮滨相遇，灵丹付了，亲留玄旨，期进仙阶。
此去何时，水云高会，更上烟霞岐路哉。
人间世，任王侯贵显，同委蒿莱。